Wie sê jy is Jesus Christus, en wat sê Jesus, wie is jy? Dr Peet Vermeulen - Wapadrant
Johan Celliers verhaal:
‘n Tyd gelede het ‘n span argeloë ‘n opspraakwekkende ontdekking gemaak. Hulle het afgekom op drie antieke doodskruike of urne, waarin die beendere van drie mense nà verloop van baie eeue nog bewaar gebly het. Op die kruike staan die name van vermoedelik dié drie mense, naamlik Josef, Maria… en Jesus.
Die nuus hiervan het rimpelings nie alleen deur die argeologiese wêreld laat gaan nie, maar veral ook deur die godsdienstige en teologiese wêreld. Want, dat Josef se beendere êrens op aarde gevind mag word, is nog verstaanbaar – hy was immers ‘n mens, daarby in die Bybel ook nog ‘n randfiguur; dat Maria se beendere êrens opduik, is ook in orde – sy was ook maar net ‘n mens, ten spyte van die verering wat sommige vir haar het; maar Jesus?
Kyk as dit werklik die beendere van Jesus in die urn is, dan word Hy mos afgetrek na die vlak van Josef en Maria, na die vlak van alle gewone mense, word sy beendere maar net nog in ‘n lang ry van mense wat voor Hom gelewe en gesterf het, en die lang ry wat ook nà Hom sou lewe en sterwe. Dan is al die getuienisse oor Hom, en al sy aansprake oor Homself mooi stories, maar sprokies. Dan word die hartslag van die Nuwe Testament uitgeruk, die basis van ons geloof, van die kerk en die Christendom onder ons voete weggeneem. Dan bly daar in werkliheid niks daarvan oor nie… (uit: Sal die regte Jesus opstaan asseblief? P78-79)
Kom ons lees Matteus 16:13-20 in die verband (Die BOODSKAP)
Jesus is in gesprek met sy dissipels.
Hy en sy dissipels is in die omgewing van die stad Seserea-Filippi.
Dit was ‘n heidense gebied.
Die griekse natuurgod Pan is daar vereer.
Baie belangrik om te weet is dat die romeinse keiser in daardie gebied vir homself titels soos Verlosser, Seun van God en selfs God aan homself toegeken het.
Hy is inderdaad deur die mense as God aanbid.
Dit is binne hierdie afgodiese mileu, waar Jesus en sy dissipels hulself bevind
wanneer Jesus aan hulle vra:
Wat sê die mense deesdae oor My…
Nou dit was ‘n maklik een om te antwoord…
Die dissipels het doodgewoon net geantwoord wat die mense oor Jesus sê
naamlik Johannes die doper, Elia, Jeremia of een of ander profeet…
Maar die volgende vraag was ‘n perd van heel ander kleur
En wat sê julle van My? Wie is Ek?
Petrus plaas sy lewe op die spel met sy antwoord
U is die Christus, die Redder, wat deur God na ons toe gestuur is.
U is die Seun van die lewende God (v16).
Dit was lewensgevaarlik.
in die oë van die keiser – hoogverraad!
Jesus reageer op Petrus se antwoord
Jy is baie gelukkig, Simon seun van Jona
Want jy het dit nie by ander mense gehoor nie. Nee, my Vader in die hemel het self hierdie groot waarheid aan jou bekend gemaak
Petrus – dit is kosbare, belangrike kennis…
hou vas daaraan…
Hierna verander Jesus die onderwerp/fokus van die gesprek.
Hy sê aan Petrus:
Nou dat jy vir my gesê het wie Ek is,
kom ek sê vir jou wie jy is..,
Jy is Petrus, die rots
Jou belydenis is die rots waarop Ek my kerk sal bou
Let wel, jy is nie die rots waarop die kerk gebou gaan word nie
die belydenis wat jy sopas uitgespreek het…?
Jou belydenis was:
Dan gee Jesus ‘n kenmerk van die ware kerk:
Hy sê: Almal in die kerk het hierdie belydenis in gemeen…
Dit maak van die kerk ‘n eenheid
Dit bind die kerk in Christus saam…
Dit vorm so ‘n geweldige belydenis dat Jesus verklaar:
Die magte van die hel is nie sterk genoeg om dit stil te maak nie.
Die magte van die hel sal die koninkryk van God nie kan stuit
of uit hou nie.
Hoe pas ons hierdie gedeelte in ons lewens toe?
1. Wat was jou belydenis, wat het jy aanvanklik gesê: Wie is Jesus Christus vir jou?
2. Sien jy Hom as die gekruisigde Christus,
die een wat opgestaan het uit die dood?
Sien jy Hom as die lewende God?
3. Indien dit so is, wonderlik! God die Heilige Gees het dit so aan jou bekend gemaak.
4. Dit maak jou deel van die kerk…
Jy is deel van die onstuitbare mag wat bely: Jesus Christus is die Redder. God se verlossingsplan vir die wêreld.
Dit bring vir jou ‘n verantwoordelikheid
1. Leef so dat mense jou getuienis kan sien en hoor…
Hulle moet Jesus se afdruk in jou optrede kan raaksien.
Hulle moet God se liefde hoor wanneer jy praat.
Iets van God se omgee beleef as jy met hulle besig is
2. So word jy bouer aan die koninkryk van God. Jy moet aktief daaraan werk.
3. Moenie moed verloor of tou op gooi nie.
Weet hierdie getuienis kan nie deur die hel oorweldig word nie of andersom, die helse magte kan nie stand hou teen die getuienis nie. Die hel se deure is nie daarteen bestand nie.
4. Jy moet net getuig. Jy hoef nie mense te oortuig nie. Dit is die Heilige Gees se werk.
5. Waar jy Jesus so bely, sluit jy die koninkryk vir ander oop wanneer hulle tot geloof kom en het jou optrede ewigheidswaarde.
Ons het begin met die vraag: Wie is Jesus vir jou..?
Jy kan net vir of teen Jesus kies.
Jy kan nie die keuse systap om sodoende neutraal te wees nie.
So gee jy Jesus Christus ‘n koue skouer…
jy kies teen Jesus want jy aanvaar Hom nie vir wie Hy is nie…
Jesus is of vir jou die ware God en Middelaar,
of hy is dit nie…
Of jy gryp aan Hom vas as jou persoonlike Verlosser
of jy weet van beter en sal jou eie heil uitwerk…
Vir my is Hy my Koning en Verlosser, Seun van die Lewende God.
Die Skrif sê Hy het na die hemel opgevaar waar Hy nou aan die regterhand van God sit.
Hy het nie in ‘n kruik agtergebly nie.
Wie is Hy vir jou?
Waarvan getuig jou lewe?